proxectonos/corpus_dominio_legal_administrativo_tmp huggingface dataset:
RESOLUCIÓN do 8 de outubro de 2013 pola que se dá publicidade aos acordos do Consello de Dirección do Instituto Galego de Promoción Económica de creación, modificación e supresión de ficheiros con datos de carácter persoal.
Instituto Galego de Promoción Económica — III. Outras disposicións — 22/10/2013

O Igape, de acordo co seu compromiso continuo de cumprir a lexislación vixente, máis aínda cando afectan dereitos e liberdades fundamentais, foi inscribindo e modificando ficheiros de carácter persoal, adaptándoos á realidade da institución, declarando as finalidades que xustificaban os tratamentos de datos e dando cobertura aos colectivos de afectados titulares dos datos de carácter persoal. Algúns cambios na normativa de referencia, outros cambios na estrutura organizativa do instituto e a reorganización da información xa existente, fan necesario proceder coa tramitación de novos ficheiros, a modificación doutros e a cancelación daqueles que deixaron de cumprir a finalidade pola que foron declarados.
Ao abeiro do artigo 20 da Lei orgánica 15/1999, do 13 de decembro, de protección de datos de carácter persoal e do título V do seu regulamento aprobado mediante o Real decreto 1720/2007, do 21 de decembro, no que se refire á creación, modificación o supresión de ficheiros das administracións públicas, especifícase que só se poderá facer mediante a disposición xeral correspondente.
Para tales efectos, o Consello de Dirección do Instituto Galego de Promoción Económica (Igape), nas súas xuntanzas do 22 de xullo de 2013 e 24 de setembro de 2013, acordou as seguintes accións relativas aos ficheiros de datos de carácter persoal:
Primeiro. Tramitar a inscrición e alta dos seguintes ficheiros:
– Actividades Igape.
– Rexistro.
– Contratación.
– Formación.
– Mentores.
– Axentes de promoción económica.
Segundo. Proceder á modificación dos seguintes ficheiros:
– Beneficiarios-terceiros.
– Persoal.
– Control de visitas.
– Actividades Igape-promoción.
Terceiro. Cancelar os seguintes ficheiros:
– Entidades colaboradoras-provedores.
– Solo industrial.
– Citas.
– Fondo de acción social.
– Histórico de expedientes.
– Banco de ideas.
Cuarto. O Igape, dentro da Unidade de Deseño e Seguimento de Procedementos, dará cobertura para o cumprimento e supervisión de todo o relacionado co cumprimento da normativa en protección de datos de carácter persoal, de aseguramento das medidas técnicas e organizativas necesarias en cada momento, e tamén co obxectivo de facilitar o exercicio ao cidadán dos seus dereitos de acceso, rectificación, cancelación e oposición.
Por todo o anterior, de conformidade coas facultades que teño conferidas,
Primeiro. Publicar a creación, modificación e cancelación de ficheiros de datos de carácter persoal, que se relacionan nos anexos I, II e III a esta resolución, acordada polo Consello de Dirección do Igape na súas xuntanzas do 22 de xullo de 2013 e 24 de setembro de 2013.
Segundo. Esta resolución entrará en vigor ao día seguinte da súa publicación no Diario Oficial de Galicia.
Santiago de Compostela, 8 de outubro de 2013
RESOLUCIÓN do 27 de setembro de 2013 pola que se publican os convenios de colaboración asinados no segundo cuadrimestre de 2013.
Axencia Galega de Desenvolvemento Rural — III. Outras disposicións — 22/10/2013

De conformidade co disposto no artigo 11 da Lei 4/2006, do 30 de xuño, de transparencia e boas prácticas na Administración pública galega, publícase a relación dos convenios de colaboración que asinou a Axencia Galega de Desenvolvemento Rural no segundo cuadrimestre de 2013, que figuran no anexo.
Santiago de Compostela, 27 de setembro de 2013
ORDE do 11 de outubro de 2013 pola que se dispón o nomeamento de vogais do Consello Reitor da Axencia Turismo de Galicia.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 16/10/2013

Por medio da Orde do 11 de febreiro de 2013 (DOG nº 33, do 15 de febreiro) nomeáronse os/as vogais do Consello Reitor da Axencia Turismo de Galicia.
O nomeamento destes/as vogais e o dos/as seus/súas suplentes corresponde á persoa titular da Consellería de Presidencia, Administracións Públicas e Xustiza, logo de designación pola persoa titular da consellería que corresponda, entre os/as titulares dos seus órganos superiores ou de dirección, de conformidade co disposto no artigo 16 dos estatutos da Axencia Turismo de Galicia, aprobados polo Decreto 196/2012, do 27 de setembro.
O cesamento dalgún/dalgunha dos/as vogais do Consello Reitor como titulares de órganos superiores ou de dirección das consellerías a que representan fai necesario o nomeamento de novos/as vogais.
Polo exposto, e feitas as correspondentes propostas, en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Nomear vogais do Consello Reitor da Axencia Turismo de Galicia as seguintes persoas:
a) En representación da Consellería de Medio Ambiente, Territorio e Infraestruturas:
– Vogal titular: María del Camino Triguero Salas, directora xeral de Mobilidade.
b) En representación da Consellería de Traballo e Benestar:
– Vogal titular: María Jesús Lorenzana Somoza, secretaria xeral técnica.
– Vogal suplente: Mª Aránzazu Portabales Santomé, vicesecretaria xeral.
Santiago de Compostela, 11 de outubro de 2013
ORDE do 10 de outubro de 2013 pola que se incrementa a dotación orzamentaria da Orde do 1 de febreiro de 2013, pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2013.
Consellería do Medio Rural e do Mar — III. Outras disposicións — 18/10/2013

A Orde da Consellería do Medio Rural e do Mar do 1 de febreiro de 2013 (DOG núm. 25, do 5 de febreiro) regula o procedemento para a solicitude, tramitación e concesión, para o ano 2013, das axudas previstas dentro do réxime do pagamento único e doutros réximes de axuda directa á agricultura e gandaría, e das axudas ao desenvolvemento rural para a utilización sustentable das terras agrícolas no ano 2013.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas e, no seu parágrafo 4, sinálase que as dotacións iniciais se poderán incrementar, se for procedente, con outros fondos do Feaga e do Feader, dos orzamentos xerais do Estado e da Comunidade Aútónoma.
Coa finalidade de poder amparar todas as solicitudes das axudas especificadas no título III, capítulo II, Indemnización compensatoria, financiadas polo Fondo Europeo Agrícola de Desenvolvemento Rural (Feader), e xestionadas polo Fondo Galego de Garantía Agraria, e posto que a dotación existente na orde resulta insuficiente, a Consellería de Facenda autorizou o correspondente expediente de ampliación de crédito, polo que cómpre, mediante esta orde, incrementar a dotación orzamentaria consignada para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único
1. A dotación orzamentaria prevista para as axudas especificadas no título III da Orde do 1 de febreiro de 2013 (DOG nº 25, do 5 de febreiro), conforme a disposición adicional primeira, parágrafo 1, alínea b) da dita orde, increméntase no importe de 1.264.930,77 euros, e con cargo á aplicación 12.80.712B.772.1, Indemnizacións compensatorias, dos orzamentos da Comunidade Autónoma de Galicia para 2013, polo que o importe total para as axudas desta alínea e desta aplicación orzamentaria, despois deste incremento, é de 10.369.930,77 euros
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional única
O incremento de crédito previsto no artigo único desta orde non afectará o prazo de presentación de solicitudes establecido na devandita Orde do 1 de febreiro de 2013 (DOG núm. 25, do 5 de febreiro).
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 10 de outubro de 2013
RESOLUCIÓN do 7 de outubro de 2013 pola que se lles dá publicidade aos avais concedidos polo Igape no segundo trimestre de 2013.
Instituto Galego de Promoción Económica — III. Outras disposicións — 17/10/2013

O artigo 13.2 do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no
Diario Oficial de Galicia
.
En virtude do exposto anteriormente,
Único. Darlles publicidade aos avais concedidos polo Consello de Dirección do Instituto Galego de Promoción Económica (Igape):
Santiago de Compostela, 7 de outubro de 2013
ORDE do 4 de outubro de 2013 pola que fai pública a ampliación dos importes existentes para a concesión das axudas previstas na Orde do 18 de abril de 2013 pola que se establecen as bases reguladoras e a convocatoria pública para a concesión de subvencións para a posta en práctica en Galicia, durante os anos 2013 e 2014, de programas integrados para o emprego.
Consellería de Traballo e Benestar — III. Outras disposicións — 11/10/2013

A Orde do 18 de abril de 2013 pola que se establecen as bases reguladoras e a convocatoria pública para a concesión de subvencións para a posta en práctica en Galicia, durante os anos 2013 e 2014, de programas integrados para o emprego, establece no seu artigo 2 que o financiamento das axudas previstas nesta orde de convocatoria se fará con cargo aos créditos dos programas: 11.03.322B.460.2 e 11.03.322B.481.2, código de proxecto 2013 00573, polos importes de 400.000 euros e 500.000 euros, respectivamente, na anualidade 2013, e 500.000 euros e 500.000 euros, respectivamente, na anualidade 2014, correspondentes a fondos finalistas transferidos.
Dado que esta orde establece que os importes fixados nas aplicacións previstas nela poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que establezan a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo, e que existen remanentes de crédito procedentes da incorporación de fondos finalistas correspondentes a saldos de exercicios anteriores que poden ser utilizados para o financiamento desta axudas, procede publicar esta ampliación de crédito, de acordo co disposto no artigo 30 do Decreto 11/2009, do 8 de xaneiro, polo que se aproba o Regulamento que desenvolve a Lei 9/2007, do 13 de xuño, de subvencións de Galicia.
Por todo o exposto, e no uso das facultades que me foron conferidas, logo da aprobación polo Consello da Xunta,
Artigo 1
Amplíase o importe total dos créditos para o financiamento das axudas previstas na Orde do 18 de abril de 2013 pola que se establecen as bases reguladoras e a convocatoria pública para a concesión de subvencións para a posta en práctica en Galicia, durante os anos 2013 e 2014, de programas integrados para o emprego, nas seguintes anualidades, aplicacións orzamentarias e contías:
Anualidade 2013.
11.03.322B.460.2 2013 00573 364.000,00 euros.
Anualidade 2014.
11.03.322B.460.2 2013 00573 264.000,00 euros.
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de outubro de 2013
RESOLUCIÓN do 3 de outubro de 2013 pola que se fai pública a relación de aspirantes declarados aptos nas probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 31 de maio de 2013 (Diario Oficial de Galicia número 113, do 14 de xuño).
Academia Galega de Seguridade Pública — III. Outras disposicións — 11/10/2013

O artigo 10 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas, sinala que o tribunal fará públicas e elevará á Dirección Xeral da Academia Galega de Seguridade Pública a relación dos/as aspirantes declarados/as aptos/as, que deberá ser publicada no Diario Oficial de Galicia.
Polo exposto, e facendo uso das competencias que me foron concedidas,
Primeiro. Facer pública a relación de aspirantes que superaron as probas para a obtención da habilitación do persoal de control de acceso a espectáculos públicos e actividades recreativas, que se xunta como anexo a esta resolución.
Segundo. Os/as aspirantes declarados/as aptos/as nesta resolución deberán presentar no prazo de dez días hábiles, contados desde o día seguinte ao da publicación desta resolución, solicitude axustada ao modelo oficial, xunto co xustificante de ter aboada a correspondente taxa, para que lle sexa expedida a habilitación prevista no artigo 6 do Decreto 8/2010, do 21 de xaneiro, polo que se regula a actividade de control de acceso a espectáculos públicos e actividades recreativas.
Terceiro. Contra a presente resolución, que non esgota a vía administrativa, poderán os/as interesados/as, interpor recurso de alzada, ante o conselleiro de Presidencia, Administracións Públicas e Xustiza, no prazo dun mes desde o día seguinte ao da súa publicación, tal e como establecen os artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
A Estrada, 3 de outubro de 2013
CORRECCIÓN de erros. Orde do 26 de agosto de 2013 pola que se convocan, con carácter gratuíto, cursos de linguaxe administrativa galega e cursos preparatorios para os certificados de lingua galega, Celga, que se realizarán nos períodos e nas escolas oficiais de idiomas de Galicia que se indican.
Consellería de Cultura, Educación e Ordenación Universitaria — III. Outras disposicións — 11/10/2013

Advertido erro na devandita orde publicada no DOG nº 166, do luns 2 de setembro de 2013, cómpre efectuar a seguinte corrección:
No anexo IV débese engadir á relación de cursos Celga ofertados:
EOI de Ourense
Mestre Vide, s/n
32004 Ourense
Teléfono: 988 36 60 73
Fax: 988 36 61 84
Correo electrónico: eoi.ourense@edu.xunta.es
ORDE do 27 de setembro de 2013 pola que se nomean os membros do Consello Galego de Consumidores e Usuarios.
Consellería de Economía e Industria — II. Autoridades e persoal — 15/10/2013

De acordo coa proposta efectuada pola presidenta do Instituto Galego de Consumo, e en virtude do establecido no artigo 5, parágrafo segundo, do Decreto 127/1998, do 23 de abril, polo que se crea o Consello Galego de Consumidores e Usuarios,
Artigo único
Noméanse membros do Consello Galego de Consumidores e Usuarios, de acordo coas designacións efectuadas polas organizacións de consumidores previstas no artigo 3 para ter representación no devandito consello:
– Pola Federación Galega de Asociacións de Amas de Casa, Consumidores e Usuarios Brétema:
Titular: Rosa Celia Otero Raña.
Suplente: Esperanza López Zapata.
Titular: Mª Josefa Blanco Pedreira.
Suplente: Irene Muíño Río.
Titular: Rosa Mª Rodríguez Vales-Villamarín.
Suplente: Mª Teresa Flórez González.
Titular: Pilar Becerra López.
Suplente: Purificación Vázquez Rodríguez.
– Pola Federación Galega de Euroconsumo:
Titular: Aurora Lamas López.
Suplente: Julio Eiriz Iglesias.
– Pola Federación de Usuarios y Consumidores Independientes de Galicia Fuciga:
Titular: Olga Pereira Penedo.
Suplente: Víctor Miguel Otero Lozano.
– Pola Asociación de Usuarios de Bancos, Caixas de Aforro e Seguros de Galicia Adicae-Galicia:
Titular: Iria Aguete Agulla.
Suplente: Eugenia Mariño Rodríguez.
– Polas restantes asociacións de consumidores e usuarios:
Titular: Otilia Novegil Villanueva.
Suplente: Teresa Iglesias Quintán
Titular: Miguel López Crespo.
Suplente: Ana Olveira Blanco.
Santiago de Compostela, 27 de setembro de 2013
RESOLUCIÓN do 4 de outubro de 2013, da Presidencia do Parlamento de Galicia, pola que se anuncia a convocatoria para a concesión de diversas bolsas para a formación práctica no Parlamento de Galicia.
Parlamento de Galicia — III. Outras disposicións — 14/10/2013

A Mesa do Parlamento de Galicia, na súa reunión do 1 de outubro de 2013, acordou aprobar as bases das convocatorias para a concesión das seguintes bolsas, relacionadas todas coa actividade da institución:
a) 4 bolsas de formación en arquivo, biblioteca e documentación.
b) 1 bolsa de formación en comunicación institucional.
c) 1 bolsa de formación en publicacións.
d) 2 bolsas de formación en informática.
As bases están dispoñibles no BOPG núm. 172, fascículo 2, do 4 de outubro de 2013 e na páxina web do Parlamento de Galicia (www.parlamentodegalicia.es).
As solicitudes poderán presentarse no prazo de vinte (20) días naturais, desde o seguinte ao desta publicación.
Santiago de Compostela, 4 de outubro de 2013
ORDE do 4 de outubro de 2013 pola que se amplía a dotación orzamentaria da Orde do 24 de abril de 2013 pola que se establecen as bases reguladoras das axudas á implantación de sistemas de aseguramento para a mellora integral da calidade do leite cru producido e recollido nas explotacións e a súa certificación externa, e se convocan para o ano 2013.
Consellería do Medio Rural e do Mar — III. Outras disposicións — 14/10/2013

A Orde do 24 de abril de 2013 establece as bases reguladoras das axudas á implantación de sistemas de aseguramento para a mellora integral da calidade do leite cru producido e recollido nas explotacións e a súa certificación externa, e se convocan para o ano 2013 (DOG núm. 85, do 3 de maio).
No seu artigo 24 precísanse as aplicacións orzamentarias e o importe económico previsto para o financiamento das ditas axudas e, así mesmo, que os importes dos orzamentos xerais da Comunidade Autónoma de Galicia con que se financiarán estas axudas se poderán incrementar con fondos comunitarios, estatais ou autonómicos achegados para o efecto.
Co obxecto de poder amparar o maior número de solicitudes posible, e posto que a dotación inicial resulta insuficiente, tendo en conta a existencia de remanentes doutras convocatorias, cómpre mediante esta orde ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co previsto no artigo 30.1º.3 do Estatuto de autonomía de Galicia, e no uso das facultades que me confiren os artigos 14 e 31.2 da Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, de normas reguladoras da Xunta e da súa Presidencia,
Artigo único
1. Amplíase a dotación orzamentaria que se establece na Orde do 24 de abril de 2013 pola que se establecen as bases reguladoras das axudas á implantación de sistemas de aseguramento para a mellora integral da calidade do leite cru producido e recollido nas explotacións e a súa certificación externa, e se convocan para o ano 2013 (DOG núm. 85, do 3 de maio).
2. O incremento da dotación será de 270.391 euros con cargo á aplicación orzamentaria 12.22.713C.770.6, para o ano 2013.
3. A contía total para as axudas que deriven da aplicación desta orde é de 420.391 euros con cargo á aplicación orzamentaria 12.22.713C.770.6 dos orzamentos xerais da Comunidade Autónoma de Galicia para o ano 2013.
4. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional única
A ampliación de crédito prevista no artigo único desta orde non afecta o prazo de presentación de solicitudes establecido na devandita Orde do 24 de abril de 2013.
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 4 de outubro de 2013
CORRECCIÓN de erros. Orde do 20 de setembro de 2013 pola que se establecen as bases reguladoras para a concesión de axudas para o desenvolvemento de accións formativas e de transferencia tecnolóxica por entidades asociativas vinculadas ao sector agrario, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007/2013, e se convocan para o ano 2013.
Consellería do Medio Rural e do Mar — III. Outras disposicións — 14/10/2013

Advertidos erros na citada orde, publicada no
Diario Oficial de Galicia
número 186, do 30 de setembro de 2013, cómpre efectuar as seguintes correccións:
Publicar a seguir do texto da orde, os seguintes anexos III, IV, V e VI que non se publicaron co texto da orde.
ORDE do 1 de outubro de 2013 pola que se establecen os domingos e festivos en que se autoriza a apertura de establecementos comerciais durante o ano 2014.
Consellería de Economía e Industria — III. Outras disposicións — 14/10/2013

A Lei 13/2006, do 27 de decembro, de horarios comerciais de Galicia (DOG do 28 de decembro), modificada pola Lei 1/2013, do 13 de febreiro (DOG do 14 de febreiro) determina no artigo 5 que os domingos e días festivos en que os establecementos comerciais poderán permanecer abertos ao público serán, como máximo, de dez ao ano.
O artigo 6 do mesmo texto legal sinala que os domingos e festivos de apertura serán determinados para cada período anual mediante orde da consellería que posúa as competencias en materia de comercio, que se publicará no
Diario Oficial de Galicia
antes do 15 de outubro do ano anterior ao da súa aplicación, logo da consulta ás asociacións de consumidores máis representativas con implantación en toda a comunidade, ao Consello Galego de Cámaras Oficiais de Comercio, Industria e Navegación de Galicia e ás demais organizacións empresariais e sindicais do sector comercial máis representativas de Galicia.
Con independencia do establecido na liña anterior e co obxectivo de protexer os intereses comerciais nos diferentes concellos, unha vez publicadas no
Diario Oficial de Galicia
as datas a que fai referencia este artigo, calquera concello poderá solicitar da consellería competente en materia de comercio a modificación de dúas datas para o seu termo municipal. Esta solicitude deberá ser motivada e realizarse antes do 15 de novembro, tendo que se presentar acompañada dos informes emitidos pola cámara de comercio, industria e navegación da zona e polas organizacións empresariais e sindicais do sector comercial máis representativas. A consellería resolverá no prazo de quince días, contados desde a presentación da solicitude. De transcorrer o devandito prazo sen resolución expresa, considerarase estimada a petición. Con anterioridade ao 15 de decembro serán publicados no
Diario Oficial de Galicia
os cambios que se aprobasen.
A Consellería de Economía e Industria ten competencia en materia de comercio de acordo co disposto no Decreto 110/2013, do 4 de xullo, polo que se establece a estrutura orgánica da Consellería de Economía e Industria.
En aplicación dos citados preceptos, logo de consulta efectuada aos axentes socioeconómicos determinados pola lei, e tendo en conta o interese xeral do comercio e dos consumidores, procédese á fixación dos 10 domingos e festivos que, para os efectos do exercicio da actividade comercial, terán a condición de hábiles durante o ano 2014.
Polo tanto, en uso das facultades que teño conferidas,
Artigo único. Os domingos e festivos en que os establecementos comerciais poderán permanecer abertos ao público durante o ano 2014 son:
Santiago de Compostela, 1 de outubro de 2013
RESOLUCIÓN do 19 de setembro de 2013 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración asinados no segundo cuadrimestre do ano 2013.
Academia Galega de Seguridade Pública — III. Outras disposicións — 17/10/2013

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Academia Galega de Seguridade Pública no segundo cuadrimestre do ano 2013 e que se relacionan no anexo a esta resolución.
A Estrada, 19 de setembro de 2013
RESOLUCIÓN do 7 de outubro de 2013, da Dirección Xeral de Comercio, pola que se dá publicidade das axudas concedidas ao abeiro da Orde do 15 de abril de 2013 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro para a dinamización dos centros comerciais abertos e prazas de abastos de Galicia, en desenvolvemento do Plan Ágora, Agora Re-comercia 2010-2013, e se procede á súa convocatoria (IN219A).
Consellería de Economía e Industria — III. Outras disposicións — 17/10/2013

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 21 das bases reguladoras da Orde do 15 de abril de 2013, procédese á publicación das subvencións concedidas por resolución do conselleiro de Economía e Industria relacionadas no anexo.
Norma reguladora: Orde do 15 de abril de 2013 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a dinamización dos centros comerciais abertos e prazas de abastos de Galicia, en desenvolvemento do Plan Ágora, Agora Re-comercia 2010-2013, e se procede á súa convocatoria (IN219A).
Crédito orzamentario: 1.799.290,28 euros.
Aplicación orzamentaria: 08.02.751A 781.1.
Santiago de Compostela, 7 de outubro de 2013
ORDE do 8 de outubro de 2013 pola que se amplía o prazo de presentación da documentación xustificativa establecido na Orde do 13 de maio de 2013 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas que transcorran por un ou varios termos municipais na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder) dentro do marco do programa operativo Feder Galicia 2007-2013, e se procede á súa convocatoria.
Consellería de Economía e Industria — III. Outras disposicións — 17/10/2013

O día 23 de maio de 2013 publicouse no
Diario Oficial de Galicia
a Orde do 13 de maio de 2013 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia.
No artigo 19.1º das bases reguladoras da Orde do 13 de maio de 2013 establécese que os beneficiarios terán ata o 15 de novembro de 2013 para presentar a documentación xustificativa da subvención. Tendo en conta que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes e co fin garantir a maior eficacia posible das referidas subvencións, dado que non se causa prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único
Amplíase ata o día 20 de decembro de 2013 (inclusive) o prazo para a execución e xustificación dos investimentos que foron obxecto de subvención, ao abeiro da Orde do 13 de maio de 2013 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas que transcorran por un ou varios termos municipais na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder) dentro do marco do programa operativo Feder Galicia 2007-2013, e se procede á súa convocatoria.
Santiago de Compostela, 8 de outubro de 2013
RESOLUCIÓN do 7 de outubro de 2013, da Dirección Xeral de Comercio, pola que se dá publicidade das axudas concedidas ao abeiro da Orde do 14 de maio de 2013 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, de ámbito superior ao municipal ou federacións, para a incentivación da demanda comercial en desenvolvemento do Plan Ágora, Agora Re-comercia 2010-2013, e se procede á súa convocatoria (IN220A).
Consellería de Economía e Industria — III. Outras disposicións — 17/10/2013

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 21 das bases reguladoras da Orde do 14 de maio de 2013, procédese á publicación das subvencións concedidas por resolución do conselleiro de Economía e Industria relacionadas no anexo.
Norma reguladora: Orde do 14 de maio de 2013 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, de ámbito superior ao municipal ou federacións, para a incentivación da demanda comercial, en desenvolvemento do Plan Ágora, Agora Re-comercia 2010-2013, e se procede á súa convocatoria (IN220A).
Crédito orzamentario: 1.048.127,48 euros.
Aplicación orzamentaria: 08.02.751A.781.1.
Santiago de Compostela, 7 de outubro de 2013
ORDE do 9 de outubro de 2013 pola que se modifica o prazo de execución das accións subvencionadas ao amparo da Orde do 11 de xuño de 2013 pola que se establecen as bases reguladoras dos programas de fomento do emprego en empresas de economía social e de promoción do cooperativismo e se procede á súa convocatoria para o ano 2013.
Consellería de Traballo e Benestar — III. Outras disposicións — 18/10/2013

No
Diario Oficial de Galicia
nº 116, do mércores 19 de xuño de 2013, publicouse a Orde do 11 de xuño de 2013 pola que se establecen as bases reguladoras dos programas de fomento do emprego en empresas de economía social e de promoción do cooperativismo e se procede á súa convocatoria para o ano 2013.
No artigo 18 establécese que «Con carácter xeral e para todos os programas o período de execución de accións abranguerá desde o 1 de xaneiro de 2013 ata o 31 de outubro de 2013.
Excepcionalmente, as accións realizadas entre o 21 de febreiro de 2012 e a data de publicación desta orde poderán dar lugar ao acceso á condición de beneficiario.
Porén, o gasto subvencionable corresponderá ao último trimestre de 2012 e ao exercicio orzamentario de 2013».
Diversas cuestións de carácter técnico e procedemental provocan que a fase de instrución se prolongue máis alá das datas inicialmente previstas, o que afecta os prazos de execución das accións subvencionadas.
Por tal motivo, co fin de garantir a maior eficacia posible da convocatoria das referidas axudas e facilitar a xestión por parte das entidades beneficiarias, cómpre adaptar o prazo de execución das accións subvencionables.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento
Artigo único
Modifícase o artigo 18 (período de execución das accións) da Orde do 11 de xuño de 2013 pola que se establecen as bases reguladoras dos programas de fomento do emprego en empresas de economía social e de promoción do cooperativismo e se procede á súa convocatoria para o ano 2013, que queda redactado como a seguir se expón:
«Con carácter xeral e para todos os programas o período de execución de accións abranguerá desde o 1 de xaneiro de 2013 ata o 14 de novembro de 2013.
Excepcionalmente, as accións realizadas entre o 21 de febreiro de 2012 e a data de publicación desta orde poderán dar lugar ao acceso á condición de beneficiario.
Porén, o gasto subvencionable corresponderá ao último trimestre do 2012 e ao exercicio orzamentario de 2013».
Esta orden entrará en vigor o mesmo día da súa publicación no
Diario Oficial de Galicia
.
Santiago de Compostela, 9 de outubro de 2013
ORDE do 10 de outubro de 2013 pola que se procede á ampliación dos importes para o financiamento das axudas para a adquisición de libros de texto, materiais curriculares e material didáctico e complementario destinadas ao alumnado matriculado en educación primaria, educación secundaria obrigatoria ou educación especial en centros sostidos con fondos públicos, no curso escolar 2013/14.
Consellería de Cultura, Educación e Ordenación Universitaria — III. Outras disposicións — 18/10/2013

Mediante a Orde do 30 de maio de 2013 (DOG do 31 de maio), a Consellería Cultura, Educación e Ordenación Universitaria convocou axudas para a adquisición de libros de texto, materiais curriculares e material didáctico e complementario destinadas ao alumnado matriculado en educación primaria, educación secundaria obrigatoria ou educación especial en centros sostidos con fondos públicos, no curso escolar 2013/14.
O artigo 17 desa orde establece que estas axudas serán financiadas con cargo á aplicación orzamentaria 09.60.423A.780.0, por importe total de 15.696.894,00 euros para o ano 2013, e na contía de 500.000,00 euros para o ano 2014, e que, se fose o caso, os ditos importes se poden ampliar.
Como consecuencia da existencia de remanentes doutras convocatorias do mesmo servizo e tendo en conta que estas axudas non están sometidas ao réxime de concorrencia competitiva, e que o importe asignado non é suficiente para atender os compromisos adquiridos ao abeiro da convocatoria, a Consellería de Cultura, Educación e Ordenación Universitaria
Artigo único
Incrementar o importe para financiar as axudas para a adquisición de libros de texto, materiais curriculares e material didáctico e complementario destinadas ao alumnado matriculado educación primaria, educación secundaria obrigatoria ou educación especial en centos sostidos con fondos públicos, no curso escolar 2013/14, en dous millóns cincocentos sesenta e cinco mil trescentos oitenta e dous euros con catro céntimos de euro (2.565.382,04 euros), de acordo co establecido no artigo 17 da Orde do 30 de maio de 2013 (DOG do 31 de maio).
Santiago de Compostela, 10 de outubro de 2013
CORRECCIÓN de erros. Resolución do 13 de setembro de 2013 pola que se aproba o Plan marco Programa de mellora de camiños de titularidade municipal 2013-2014, financiado co Fondo Europeo Agrícola de Desenvolvemento Rural (Feader), no marco do PDR de Galicia 2007-2013.
Axencia Galega de Desenvolvemento Rural — III. Outras disposicións — 15/10/2013

Advertidos erros na citada resolución, publicada no DOG número 186, do 30 de setembro de 2013, cómpre facer as oportunas correccións:
Na páxina 38381, parágrafo segundo, onde di: «... o acordo do Consello de Dirección do 21 de xuño de 2007 (DOG nº 134, do 11 de xullo)», debe dicir: «... o acordo do Consello de Dirección do 11 de xullo de 2013 (DOG nº 148, do 5 de agosto)».
CORRECCIÓN de erros. Resolución do 6 de setembro de 2013 pola que se ordena a publicación do Acordo do Consello da Xunta de Galicia do 5 de setembro de 2013, polo que se aproba a relación de postos de traballo da Consellería de Economía e Industria.
Consellería de Facenda — III. Outras disposicións — 15/10/2013

Advertido erro na resolución antes citada, na versión de galego, publicada no DOG núm. 178, do mércores 18 de setembro de 2013, é necesario facer a oportuna corrección:
Na páxina 36791, onde di: «CENTRO DE DESTINO: D. X. DE INDUSTRIA, ENERXÍA E MINAS», debe dicir: «CENTRO DE DESTINO: D. X. DE ENERXÍA E MINAS».
RESOLUCIÓN do 7 de outubro de 2013 pola que se fan públicos os convenios de colaboración asinados por este ente público no segundo cuadrimestre do ano 2013.
Portos de Galicia — III. Outras disposicións — 16/10/2013

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración asinados no segundo cuadrimestre do ano 2013 e que se relacionan no anexo a esta resolución.
Santiago de Compostela, 7 de outubro de 2013
CORRECCIÓN de erros. Resolución do 1 de outubro de 2013, da Secretaría Xeral Técnica da Consellería Cultura, Educación e Ordenación Universitaria, pola que se lles dá publicidade aos convenios de colaboración subscritos por esta consellería no segundo cuadrimestre do ano 2013.
Consellería de Cultura, Educación e Ordenación Universitaria — III. Outras disposicións — 16/10/2013

Advertidos erros no anexo da resolución publicada no Diario Oficial de Galicia nº 194, do xoves 10 de outubro de 2013, cómpre facer a seguinte corrección:
Onde di:
Debe dicir:
RESOLUCIÓN do 8 de outubro de 2013 pola que se conceden as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2012/13.
Consellería de Cultura, Educación e Ordenación Universitaria — III. Outras disposicións — 16/10/2013

Dada a conta das solicitudes presentadas ao abeiro do disposto na Orde do 27 de xuño de 2013, pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2012/13, no marco da aplicación orzamentaria 09.10.423A.481.0 (programa 2013-00349), dos orzamentos xerais da Comunidade Autónoma de Galicia para o ano 2013, polo importe total de 600.000 euros.
E vista a proposta formulada pola Comisión Avaliadora e elevada a esta secretaría xeral, por vía da súa presidenta,
1. Outorgar as axudas a favor das asociacións, federacións e confederacións de nais e pais de alumnos/as que a seguir se detallan (anexo).
Denegar a axuda ás seguintes ANPA e declarar a súa desistencia:
ANPA do CEIP Souto Donas, ANPA do CEIP Lamas de Abade e ANPA do CEIP As Bizocas, porque presentaron a solicitude da axuda fóra do tempo establecido na orde da convocatoria.
Que se dispoñan os créditos necesarios polos importes e as anualidades que se sinalan na relación anterior, con cargo á aplicación 09.10.423A.481.0 dos orzamentos xerais de gastos da Comunidade Autónoma de Galicia para o ano 2013.
Establecer un novo período para xustificar a axuda concedida, que abranguerá os quince días naturais seguintes ao da publicación no Diario Oficial de Galicia da resolución de concesión das axudas.
Publicar no Diario Oficial de Galicia e na páxina web da consellería e notificarlles esta resolución aos interesados, que disporán dun prazo de dez días para a súa aceptación. Transcorrido este sen que se producise manifestación expresa, entenderase tacitamente aceptada.
Contra esta resolución poderá interpoñerse un recurso potestativo de reposición ante a Consellería de Cultura, Educación e Ordenación Universitaria no prazo dun mes, a partir do día seguinte a aquel en que se publique no Diario Oficial de Galicia, de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, ou ser impugnada directamente ante a xurisdición contencioso-administrativa, no prazo de dous meses, ante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de outubro de 2013
RESOLUCIÓN do 2 de outubro de 2013, da Presidencia do Consello Galego de Benestar Social, pola que se convoca o procedemento de elección para a representación das entidades prestadoras de servizos sociais da categoría 2 (familia, infancia e menores) no Consello Galego de Benestar Social.
Consellería de Traballo e Benestar — III. Outras disposicións — 16/10/2013

O artigo 40 da Lei 13/2008, do 3 de decembro, de servizos sociais de Galicia, establece que o Consello Galego de Benestar Social é o órgano superior consultivo e de participación do Sistema galego de servizos sociais e está adscrito ao departamento da Xunta de Galicia competente na materia.
O artigo 5 do Decreto 246/2011, do 15 de decembro, polo que se desenvolve a Lei 13/2008, do 3 de decembro, de servizos sociais de Galicia, no relativo aos órganos consultivos e de participación, regula a composición do Consello Galego de Benestar Social. Este precepto dispón a representación das entidades prestadoras de servizos sociais neste consello mediante a elección de doce representantes como vogais.
O artigo 6 do Decreto 246/2011 regula o procedemento de elección para a representación das entidades de servizos sociais no Consello Galego de Benestar Social, establecendo a agrupación das áreas de actuación das entidades en tres categorías así como o número de representantes por cada unha delas:
– Categoría 1. Atención e prevención da dependencia, discapacidade e maiores: 4 representantes.
– Categoría 2. Familia, infancia e menores: 4 representantes.
– Categoría 3. Servizos á comunidade e inclusión social, igualdade e outros: 4 representantes.
Actualmente, o Consello Galego de Benestar Social non conta con representación na categoría 2 (familia, infancia e menores), o que levou a que na sesión extraordinaria do Consello se acordase a apertura do procedemento de elección establecido no Decreto 246/2011, para a categoría 2 de entidades prestadoras de servizos sociais.
Polo exposto, de conformidade co establecido na Lei 13/2008, do 3 de decembro, e no Decreto 246/2011, do 15 de decembro, reguladores do Consello Galego de Benestar Social, esta Presidencia
Primeiro. Convocar o procedemento de elección para a representación das entidades prestadoras de servizos sociais definidas no artigo 30 da Lei 13/2008, do 3 de decembro, de servizos sociais de Galicia, da categoría 2 (familia, infancia e menores) no Consello Galego de Benestar Social, segundo o procedemento regulado no artigo 6 do Decreto 246/2011, do 15 de decembro, polo que se desenvolve a Lei 13/2008, do 3 de decembro, de servizos sociais de Galicia, no relativo aos órganos consultivos e de participación.
Segundo. Considerar que o prazo dun mes a que se refire o artigo 6 do Decreto 246/2011 comeza a contar desde o día seguinte ao da publicación desta resolución no
Diario Oficial de Galicia
.
Santiago de Compostela, 2 de outubro de 2013
ORDE do 1 de outubro de 2013 pola que se autoriza o segundo ciclo de educación infantil no centro privado Malvedo, do concello de Coles (Ourense).
Consellería de Cultura, Educación e Ordenación Universitaria — III. Outras disposicións — 16/10/2013

A representante da titularidade do centro privado Malvedo, do concello de Coles (Ourense), solicita autorización para impartir 3 unidades do segundo ciclo de educación infantil.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar 3 unidades do segundo ciclo de educación infantil no centro privado que se sinala a continuación:
Denominación xenérica: centro privado.
Denominación específica: Malvedo.
Código do centro: 32016731.
Domicilio: Malvedo, s/n.
Localidade: Malvedo.
Concello: Coles.
Provincia: Ourense.
Titular: Colegio Concepción Arenal Malvedo, S.L.
– Composición resultante:
• 3 unidades de educación infantil.
• 4 unidades de educación secundaria obrigatoria.
• 4 unidades de bacharelato, das seguintes modalidades:
– Ciencias e tecnoloxía.
– Humanidades e ciencias sociais.
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galici
a, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 1 de outubro de 2013
RESOLUCIÓN do 27 de setembro de 2013, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 29 de maio de 2013 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos para actividades de educación para o desenvolvemento que executarán as organizacións non gobernamentais de desenvolvemento.
Vicepresidencia e Consellería de Presidencia, Administracións Públicas e Xustiza — III. Outras disposicións — 16/10/2013

Conforme o establecido no artigo 14 da Orde do 29 de maio de 2013, da Vicepresidencia e Consellería de Presidencia, Administracións Públicas e Xustiza, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos para actividades de educación para o desenvolvemento que executarán as organizacións non gobernamentais de desenvolvemento, unha vez ultimada a concesión de axudas, publicarase no
Diario Oficial de Galicia
a relación das concedidas, con indicación das entidades beneficiarias, da contía e finalidade.
Na súa virtude,
Publicar no
Diario Oficial de Galicia
as axudas concedidas por Resolución da Dirección Xeral de Relacións Exteriores e coa Unión Europea do 12 de setembro de 2013, de conformidade coa disposición adicional primeira da Orde do 29 de maio de 2013 (DOG núm. 109, do 10 de xuño) para a execución de:
– 17 proxectos para actividades de educación para o desenvolvemento por un importe total de catrocentos oitenta e cinco mil trescentos setenta e cinco euros (485.375,00 €), nas contías, beneficiarios e finalidade que se relacionan no anexo desta resolución.
Santiago de Compostela, 27 de setembro de 2013